**Zagreb, 09.10.2020.**

**OBAVIJEST O NABAVI**

**Podaci o Naručitelju:**

Naručitelj: Hrvatska turistička zajednica

Adresa Naručitelja: Iblerov trg 10/IV, 10000 Zagreb, Hrvatska

Broj telefona: 01 4699 333

Broj telefaksa: 01 4557 827

Internetska adresa: [www.htz.hr](http://www.htz.hr), [www.croatia.hr](http://www.croatia.hr)

Adresa elektroničke pošte: info@htz.hr

Matični broj: 3943658

OIB: 72501368180

**Osnovne informacije o predmetu nabave:**

Predmet nabave je usluga druge nadogradnje računalne aplikacije prijava i odjava gostiju koja mora realizirati sljedeće prilagodbe:

• Prilagodba e-usluge eVisitor i njeno povezivanje s javnom e-uslugom Središnji turistički registar te drugima javnim e-uslugama koje su nužne za provedbu svih zakonom propisanih zadaća i postupanja u kojima se kao izvor podataka ili sredstvo komunikacije odnosno obrade podataka koristi eVisitor;

• Prilagodba e-usluge eVisitor i njeno povezivanje s javnom e-uslugom Turističko informacijski sustav;

• Prilagodba sučelja e-usluge eVisitor novom vizualnom identitetu koji će biti definiran u sklopu projekta Hrvatski digitalni turizam;

• Prilagodba e-usluge eVisitor za slabovidne osobe, osobe s invaliditetom te osobe s intelektualnim teškoćama vodeći računa o rodnoj perspektivi, uključujući i jezični odabir terminologije;

• Prilagodba e-usluge eVisitor u skladu sa zakonodavnim okvirom koji propisuje način provedbe javnih e-usluga;

• Prilagodba e-usluge eVisitor sukladno Strategiji e-Hrvatska 2020, a posebno sukladno aktivnosti modernizacije upravnih postupaka i integracije u državni informacijski sustav poštujući načela „only once“;

• Prilagodba e-usluge eVisitor temeljem uočenih nedostataka tijekom praćenja i evaluacije nadogradnje;

* Migracija Cjelokupnog rješenja u Centar dijeljenih usluga (CDU);
* Izvođenje radionica u cilju edukacije djelatnika sustava turističkih zajednica o novim funkcionalnostima i načinu korištenja Cjelokupnog rješenja.

Ponuditelj će održati maksimalno 15 jednodnevnih edukativnih radionica za sustav turističkih zajednica na lokacijama koje odredi Ponuditelj. Organizaciju radionica te sve troškove organizacije i održavanja radionica snosi Ponuditelj. Naručitelj ne snosi troškove Ponuditelja kao npr. putne troškove i troškove smještaja. Ponuditelj zadržava pravo organizirati on-line radionice umjesto klasičnih radionica sukladno restriktivnim mjerama nacionalnog i/ili lokalnih stožera civilne zaštite radi sprečavanja širenja bolesti COVID-19.

Sve prilagodbe moraju biti usklađene s dosadašnjom praksom prema kojoj su sve funkcionalnosti dostupne i putem API sučelja kako bi se omogućilo spajanje i drugih sustava kao npr. hotelskih informatičkih sustava ili mobilnih aplikacija. Detaljan opis predmeta nabave nalazi se unutar funkcionalno-tehničke dokumentacije.

**Predviđena količina predmeta nabave:**

Predviđena količina predmeta nabave razvidna je iz funkcionalno – tehničke dokumentacije natječajne dokumentacije, opisa predmeta nabave, rokova isporuke i posebnog dijela dokumentacije „03 - HTZ - HDT - eVisitor – Specifikacija“ nadogradnje te „04 - HTZ - HDT- eVisitor - Specifikacija izvještaja“ koja čini sastavni dio predmetne dokumentacije za nadmetanje.

**Preuzimanje dodatne dokumentacije:**

Hrvatska turistička zajednica u svojstvu Naručitelja označila je tajnim sljedeće dokumente koji su sastavni dio Dokumentacije za nadmetanje:

- 03 - HTZ - HDT - eVisitor - Specifikacija nadogradnje,

- 04 - HTZ - HDT - eVisitor - Specifikacija izvještaja,

- 05 - HTZ - HDT - eVisitor - Sažeta tehnička specifikacija eVisitor sustava,

* Detaljna funkcionalna specifikacija.

Predmetni dokumenti smatraju se povjerljivim s obzirom da se radi o nadogradnji eVisitor sustava te su isti zaštićeni autorskim pravima te postoji poslovni interes radi čega se isti smatraju poslovnom tajnom te nisu dostupni široj javnosti iz razloga sprečavanja nelojalne konkurencije odnosno zlouporabe intelektualnog vlasništva.

Ponuditelji su dužni radi preuzimanja istih potpisati i žigom ovjeriti (ako je primjenjivo) Izjavu o čuvanju poslovne tajne (Prilog 4. Dokumentacije za nadmetanje) i dostaviti je Naručitelju.

Predmetne dokumente Ponuditelj može zatražiti na način da potpisanu i skeniranu Izjavu o čuvanju poslovne tajne (Prilog 4. Dokumentacije za nabavu) pošalje na: **poslovna.rjesenja@htz.hr**, a Naručitelj će po zaprimanju potpisane Izjave, a najkasnije sljedeći radni dan dostaviti predmetnu dokumentaciju. Ponuditelji predmetnu dokumentaciju mogu zatražiti najkasnije 5 (pet) radnih dana prije isteka roka za dostavu ponuda.

Potpisana i skenirana Izjava o povjerljivosti šalje se Naručitelju prilikom preuzimanja predmetnih dokumenata, a original se prilaže ponudi.

**Rok za dostavu ponuda:**

~~30.10.2020. u 12:00 sati.~~

Novi rok za dostavu ponuda je 03.11.2020. u 12:00 sati.

**Način dostave ponuda:**

Ponuda se u zatvorenoj omotnici dostavlja na adresu Naručitelja.

Ponude se dostavljaju u Hrvatsku turističku zajednicu, Iblerov trg 10/IV, 10000 Zagreb, svaki radni dan od 09:00 do 16:00 sati ili preporučenom poštanskom pošiljkom na navedenu adresu.

Na omotnici ponude mora biti naznačen naziv i adresa Naručitelja, naziv i adresa Ponuditelja, naziv predmeta nabave, oznaka „NE OTVARAJ - PONUDA“, odnosno mora stajati oznaka sljedećeg izgleda:

„HRVATSKA TURISTIČKA ZAJEDNICA

Iblerov trg 10/IV, 10000 Zagreb

NE OTVARAJ – PONUDA

Nabava usluge druge nadogradnje računalne aplikacije prijava i odjava gostiju“

**Komunikacija s Naručiteljem:**

Organizacijska jedinica i osoba zadužena za komunikaciju s Ponuditeljima:

Odjel za eVisitor i aplikativna rješenja

Anton Brkić, voditelj odjela

e-mail: poslovna.rjesenja@htz.hr

Sva komunikacija prije slanja ponude, a vezana uz predmet nabave, obavlja se isključivo pisanim putem na navedenu adresu elektroničke pošte. U Predmetu („Subject“) elektroničke pošte potrebno je upisati „HDT - eVisitor - nadogradnja“ te kratak naslov upita. Dostava obavijesti elektroničkim putem smatra se obavljenom u trenutku kada je njezino uspješno slanje (eng. Delivery Receipt) zabilježeno na poslužitelju za slanje takvih poruka.